Rulota şi camioneta parcate în mijlocul Pieţei Victoriei încă de joi dimineaţa au fost ridicate.

Ordinul a fost dat de viceprimarul Capitalei Aurelian Bădulescu, iar Poliţia Locală a cerut sprijin din partea Rutierei şi a Jandarmeriei pentru a prelua vehiculele care erau staţionate ilegal, conform autorităţilor.

„Tabăra amplasată ilegal în Piaţa Victoriei de către Dide Cristian a fost înlăturată, ca urmare a faptului că aceasta încalcă prevederile legii 50 art. 3 lit. g.", a precizat viceprimarul, pentru Agerpres.